arnastofnun/IGC-2024 huggingface dataset:
S-151/2016

Mál þetta, sem þingfest var og dómtekið fimmtudaginn 13. október sl., er höfðað með ákæru lögreglustjórans á Suðurlandi þann 8. september sl., á hendur S-kvk-þgf J-kvk-þgf P-kvk-þgf, til heimilis að Þóristúni 7, Selfossi,

„fyrir umferðarlagabrot

með því að hafa að kvöldi laugardagsins 26. mars 2016 ekið bifreiðinni UZ-714 um bifreiðastæði við Mávabraut 9 í Reykjanesbæ, óhæf til að stjórna bifreiðinni örugglega vegna áhrifa amfetamíns, MDMA, metamfetamíns og tetrahýdrókannabínólsýru.

Telst brot ákærðu varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærða verði dæmd til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærða mætti ekki við þingfestingu málsins þrátt fyrir lögmæta birtingu ákæru þann 3. október sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu, kemur fram að amfetamín, MDMA, metamfetamín og tetrahýdrókannabínólsýra hafi fundist í þvagi ákærðu. Þá hafi í blóði hennar mælst amfetamín 280 ng/ml, MDMA 220 ng/ml og metamfetamín 25 ng/ml, en tetrahýdrókannabínól hafi ekki verið í mælanlegu magni í blóði hennar. Um málavexti að öðru leyti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða tvívegis áður sætt refsingu, í bæði skiptin meðal annars vegna aksturs undir áhrifum áfengis og/eða fíkniefna, samkvæmt sektargerðum lögreglustjóra dagsettum 13. júlí 2010 og 20. maí 2011.

Refsing ákærðu er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 164.337 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, S-kvk-nf J-kvk-nf P-kvk-nf, sæti fangelsi í 30 daga.

Ákærða er svipt ökurétti ævilangt.

Ákærða greiði allan sakarkostnað, 164.337 krónur.

S-kvk-nf I-kvk-nf.
S-169/2016

Mál þetta, sem þingfest var og dómtekið í gær, er höfðað með ákæru lögreglustjórans á Suðurlandi þann 8. september sl., á hendur H-kvk-þgf L-kvk-þgf G-kvk-þgf, með óþekkt lögheimili í Hafnarfirði,

„fyrir gripdeild

með því að hafa, um hádegisbil mánudaginn 30. maí 2016 í Álnavörubúðinni að Breiðumörk 2 í Hveragerði tekið einar buxur og einn bol úr hillu verslunarinnar, samtals að verðmæti 2.595,- og síðan gengið út úr versluninni með vörurnar, án þess að greiða fyrir þær.

Telst brot ákærðu varða við 245. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti ekki við þingfestingu málsins þrátt fyrir lögmæta birtingu ákæru þann 30. október sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Við tilgreiningu verðmætis hins stolna í ákæru hefur láðst að geta gjaldmiðils, en tilgreint verðmæti er samkvæmt gögnum málsins í krónum. Framangreint hefur ekki áhrif á úrslit málsins, sbr. 1. mgr. 180. gr. laga nr. 88/2008 um meðferð sakamála, enda mat dómsins að vörnum ákærðu hefði ekki orðið áfátt vegna þessa. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða fimm sinnum áður sætt refsingu, þar af tvívegis vegna auðgunarbrota. Þannig var ákærða þann 22. febrúar 2012, meðal annars fundin sek um þjófnað og henni gert að sæta fangelsi í fjóra mánuði, en fullnustu refsingarinnar var frestað skilorðsbundið til tveggja ára. Þá var ákærða þann 3. maí 2013, meðal annars fundin sek um þjófnað og henni gert að sæta fangelsi í tólf mánuði, en fullnustu refsingarinnar var frestað skilorðsbundið til þriggja ára. Þá er rétt að geta þess að ákærðu var þann 30. maí 2016, gerð sekt vegna fíkniefnalagabrots. Brot það sem ákærða er nú sakfelld fyrir er framið sama dag og ákvörðun framangreindrar sektar og verður ákærðu því nú dæmdur hegningarauki.

Refsing ákærðu er hæfilega ákveðin fangelsi í 30 daga. Með vísan til sakaferils ákærðu þykja ekki efni til að skilorðsbinda refsinguna.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar, sem er þóknun skipaðs verjanda hennar, sem er hæfilega ákveðin 50.000 kr. að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, H-kvk-nf L-kvk-nf G-kvk-nf, sæti fangelsi í 30 daga.

Ákærða greiði sakarkostnað, 50.000 krónur, sem er þóknun skipaðs verjanda, S-kk-ef K-kk-ef K-kk-ef hrl., að teknu tilliti til virðisaukaskatts.

S-kvk-nf I-kvk-nf.
S-171/2016

Mál þetta, sem þingfest var og dómtekið þann 3. nóvember sl., er höfðað með ákæru útgefinni af lögreglustjóranum á Suðurlandi þann 8. september sl., á hendur M-x-x P-x-x J-x-x, til heimilis að Bræðraborgarstíg 3, Reykjavík,

„fyrir umferðarlagabrot og nytjastuld:

með því að hafa aðfaranótt sunnudagsins 26. júní 2016 í heimildarleysi og óleyfi tekið bifreiðina [...] þaðan sem hún stóð á bifreiðastæði við Reynivelli á Selfossi og hagnýtt sér bifreiðina til aksturs sviptur ökurétti og undir áhrifum áfengis (vínandamagn í blóði 2,55‰) uns lögregla hafði afskipti af akstri ákærða á bifreiðastæði við þjónustumiðstöð N1 við Austurveg á Selfossi, síðar sömu nótt.

Teljast brot ákærða varða við 1. mgr. 259. gr. almennra hegningarlaga nr. 19, 1940, 1. mgr., sbr. 3. mgr. 45. gr. og 1. mgr. 48. gr. sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 31. október sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til hreins sakaferils ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 220.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 16 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í tvö ár, frá birtingu dóms þessa að telja.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu 35.498 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, M-x-x P-x-x J-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði jafnframt, 220.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 16 daga.

Ákærði er sviptur ökurétti í tvö ár, frá birtingu dómsins að telja.

Ákærði greiði allan sakarkostnað, 35.498 krónur.

S-kvk-nf I-kvk-nf.
S-197/2016

Mál þetta, sem þingfest var og dómtekið fimmtudaginn 10. nóvember sl., er höfðað með ákæru lögreglustjórans á Suðurlandi þann 1. október sl., á hendur A-x-x K-x-x J-x-x, til heimilis að Seylum, Ölfusi,

„fyrir skjalafals

með því að hafa, í júlí mánuði 2014 falsað undirritun A á eyðublað til tilkynningar um eigandaskipti að ökutækinu [...] og afhent eyðublaðið til skráningar hjá Umferðarstofu þann 28. júlí 2014 og þannig með blekkingum fengið B skráðan sem nýjan eiganda bifreiðarinnar í ökutækjaskrá.

Telst brot ákærða varða við 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til skýlausrar játningar ákærða og hreins sakaferils hans, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, A-x-x K-x-x J-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

S-kvk-nf I-kvk-nf.
S-199/2016

Mál þetta, sem þingfest var og dómtekið fimmtudaginn 17. nóvember sl., er höfðað með ákæru lögreglustjórans á Suðurlandi þann 7. október sl., á hendur A,

„fyrir hegningar- og umferðarlagabrot

með því að hafa, að kvöldi föstudagsins 27. mars 2015, eftir að hafa ekið inn á afleggjara Vallarholts í Bláskógabyggð, ekið bifreiðinni [...], án nægilegrar aðgæslu og varúðar, með U-beygju inn á Biskupstungnabraut með ætlaða akstursstefnu í vestur, án þess að gefa aðvífandi umferð gaum, þannig að harður árekstur varð með bifreið ákærðu og bifreiðinni [...] er kom aðvífandi austur Biskupstungnabraut, með þeim afleiðingum að B, farþegi í bifreið ákærðu hlaut brot á lendarlið, mar á brjóstkassa, litla punktablæðingu frontalt vinstra megin í heila og mar í hægra lunga.

Teljast brot ákærðu varða við 219. gr. almennra hegningarlaga nr. 19, 1940, 2.mgr. 17. gr., 3. mgr. 25. gr. og 1. mgr. 4. gr. umferðarlaga nr. 50, 1987 sbr. 1. mgr. 100. gr. nefndra umferðarlaga.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti við þingfestingu málsins, ásamt H-kk-þgf Þ-kk-þgf B-kk-þgf hrl., sem skipaður var verjandi ákærðu að hennar ósk. Ákærða viðurkenndi skýlaust að hafa gerst sek um þá háttsemi sem henni er gefin að sök í ákæru.

Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða, að því frátöldu að henni verður ekki refsað fyrir brot á 1. mgr. 4. gr. umferðarlaga þar sem það ákvæði er svo almennt orðað að það getur ekki að mati dómsins og að teknu tilliti til fyrirmæla 1. mgr. 69. gr. stjórnarskrárinnar, talist viðhlítandi refsiheimild. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða ekki áður sætt refsingu.

Refsing ákærðu er hæfilega ákveðin fangelsi í 30 daga. Að virtum atvikum máls, að teknu tilliti til skýlausrar játningar ákærðu og hreins sakaferils hennar, þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar, sem nemur samkvæmt yfirliti lögreglustjóra samtals 28.900 kr. Verjandi hefur afsalað sér þóknun vegna málsins.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, A, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærða greiði allan sakarkostnað, 28.900 krónur.
S-217/2016

Mál þetta, sem þingfest var og dómtekið fimmtudaginn 1. desember sl., er höfðað með ákæru lögreglustjórans á Suðurlandi þann 18. október sl., á hendur Ö-kvk-þgf L-x-x M-x-x, til heimilis að Krummahólum 3, Reykjavík,

„fyrir umferðarlagabrot

með því að hafa aðfaranótt laugardagsins 16. júlí 2016 ekið bifreiðinni [...] austur Suðurlandsveg við Hótel Rangá á Rangárvöllum, Rangárþingi ytra, óhæf til að stjórna bifreiðinni örugglega vegna áhrifa amfetamíns og tetrahýdrókannabínólsýru.

Telst brot ákærðu varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærða verði dæmd til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærða mætti ekki við þingfestingu málsins þrátt fyrir lögmæta birtingu ákæru þann 21. nóvember sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu, kemur fram að amfetamín og tetrahýdrókannabínólsýra hafi fundist í þvagi ákærðu. Þá hafi í blóði hennar mælst amfetamín 140 ng/ml, en tetrahýdrókannabínól hafi ekki verið mælanlegu magni í blóði hennar. Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða fimm sinnum áður sætt refsingu, þar af tvisvar sinnum vegna aksturs undir áhrifum fíkniefna. Þann 22. júní 2010 var ákærðu gerð sekt vegna slíks brots, sem og þann 24. mars 2015. Að öðru leyti hefur sakaferill ákærðu ekki áhrif við ákvörðun refsingar í máli þessu.

Refsing ákærðu er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar, sem nemur samkvæmt yfirliti lögreglu samtals 164.250 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, A-kvk-nf L-x-x M-x-x, sæti fangelsi í 30 daga.

Ákærða er svipt ökurétti ævilangt.

Ákærða greiði allan sakarkostnað, 164.250 krónur.

S-kvk-nf I-kvk-nf.
S-228/2016

Mál þetta, sem þingfest var og dómtekið fimmtudaginn 8. desember sl., er höfðað með ákæru lögreglustjórans á Suðurlandi þann 28. október sl., á hendur D-x-x S-x-x M-x-x, með óþekkt lögheimili í Póllandi,

„fyrir líkamsárás

með því að hafa, síðdegis föstudaginn 22. ágúst 2014, á [...], veist að A og slegið hana í höfuðið.

Telst brot ákærða varða við 1. mgr. 217. gr. almennra hegningarlaga nr. 19,1940.

fyrir þjófnað

með því að hafa, á ótilgreindum tíma tekið debetkort A, ófrjálsri hendi og í kjölfarið, um hádegisbil þriðjudaginn 16. júní 2015, farið í hraðbanka við útibú [...] og í heimildarleysi og óleyfi tekið út af kortinu [...],- í reiðufé.

Telst brot ákærða varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru í Lögbirtingablaði þann 7. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 60 daga. Að virtum atvikum máls og að teknu tilliti til hreins sakaferils ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 242.544 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, D-x-x S-x-x M-x-x, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

Ákærði greiði allan sakarkostnað, 242.544 krónur.

S-kvk-nf I-kvk-nf.
S-252/2016

Mál þetta, sem þingfest var og dómtekið fimmtudaginn 24. nóvember sl., er höfðað með ákæru lögreglustjórans á Suðurlandi þann 18. október sl., á hendur S-kk-þgf Ó-kk-þgf O-kk-þgf, Selfossi.

„fyrir líkamsárásir

I.

með því að hafa, aðfaranótt föstudagsins 4. september 2015, á bifreiðastæði við skemmtistaðinn Frón á Selfossi, ítrekað slegið B, í andlitið og sparkað á vinstra læri hans með þeim afleiðingum að B hlaut skekkju og mar á nefi, kúlu hliðlægt á höfði, glóðurauga [sic] og þreifieymsli hliðlægt á vinstra læri.

II.

með því að hafa, í kjölfar atvika þeirra er lýst er í fyrri hluta ákæru, slegið C, í andlitið, slegið D, í andlitið, slegið E í höfuðið og slegið F, í andlitið.

Teljast brot ákærða samkvæmt báðum ákæruliðum varða við 1. mgr. 217. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 16. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði þrisvar sinnum áður sætt refsingu, í öll skiptin vegna umferðarlagabrota, síðast með dómi uppkveðnum 1. september 2011. Sakaferill ákærða hefur ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 60 daga. Að virtum atvikum máls og að teknu tilliti til þess að ákærði hefur ekki áður sætt refsingu fyrir ofbeldisbrot, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 24.000 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, A, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

Ákærði greiði allan sakarkostnað, 24.000 krónur.

S-kvk-nf I-kvk-nf.
S-27/2016

Mál þetta, sem þingfest var 14. apríl 2016 og dómtekið 12. maí 2016, er höfðað með ákæru útgefinni af lögreglustjóranum í Vestmannaeyjum þann 8 .mars 2016 á hendur S-kk-þgf Þ-kk-þgf Á-kk-þgf, Vestmannabraut 44, Vestmannaeyjum

„fyrir líkamsárás

með því að hafa, aðfaranótt sunnudagsins 24. maí 2015 á skemmtistaðnum Lundanum, Kirkjuvegi 21 í Vestmannaeyjum, skallað A, einu sinni í andlitið með þeim afleiðingum að hann hlaut nefbrot með eilítilli sveigju til vinstri, bólgu yfir nefhrygg, glóðarauga beggja vegna og væg eymsli yfir mjúkpörtum háls.

(Mál nr. 319-2015-1787)

Telst ofangreint brot varða við 1. mgr. 218. gr. almennra hegningarlaga nr. 19 frá 1940 með áorðnum breytingum.

Þess er krafist, að ákærði verði dæmdur til refsingar og til greiðslu alls sakarkostnaðar.“

Í ákæru var lýst einkaréttarkröfu, en í þinghaldi 12. maí sl. var henni vikið til meðferðar í sérstöku einkamáli nr. [...], sbr. 1. mgr. 175. gr. laga nr. 88/2008 um meðferð sakamála og verður henni ekki frekar lýst hér.

Ákærði kom fyrir dóminn við þingfestingu málsins og tók sér frest til að taka afstöðu til sakargifta. Var H-kk-nf B-kk-nf hrl. skipaður verjandi ákærða að hans ósk.

Ákærði kom fyrir dóminn 12. maí sl. og játaði skýlaust þá háttsemi sem honum er gefin að sök í ákæru. Var málið þá tekið til dóms skv. 164. gr. laga nr. 88/2008 um meðferð sakamála, eftir að sækjandi og skipaður verjandi höfðu tjáð sig um lagaatriði og viðurlög, enda taldi dómari ekki ástæðu til að draga í efa að játningin væri sannleikanum samkvæm.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður gerst sekur um refsiverðan verknað.

Við ákvörðun refsingar ákærða ber að líta til þess að hann hefur ekki áður gerst sekur um refsiverðan verknað, sem og til þess að hann hefur játað brot sitt hreinskilnislega.

Refsing ákærða er hæfilega ákveðin fangelsi í 30 daga en fresta ber fullnustu refsingarinnar og skal hún falla niður að liðnum 2 árum haldi ákærði almennt skilorð 57. gr. almennra hegningarlaga nr. 19/1940.

Samkvæmt 218. gr. laga nr. 88/2008 verður ákærði dæmdur til greiðslu alls sakarkostnaðar, en skv. sakarkostnaðar yfirliti nam kostnaður vegna rannsóknar á málinu kr. 22.000 og ber ákærða að greiða þann kostnað ásamt þóknun skipaðs verjanda síns, H-kk-ef B-kk-ef hrl., kr. 198.400 að meðtöldum virðisaukaskatti.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf Þ-kk-nf Á-kk-nf, sæti fangelsi í 30 daga.

Fresta ber fullnustu refsingarinnar og skal hún falla niður að liðnum 2 árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, alls kr. 220.400, þar með talin þóknun skipaðs verjanda síns, H-kk-ef B-kk-ef hrl., kr. 198.400.

S-kk-nf G. G-kk-nf